\NormalFont\ShortTitle{Hegai}

{\MT Hegai



\par }\ChapOne{1}{\SH Oku maka ịrụ ụlọ
{\ND{Onyenwe anyị}}
\par }
{\PP \VerseOne{1}Ozi
{\ND{Onyenwe anyị}}, nke rutere Hegai onye amụma, nke o ziri Zerubabel nwa Shealtiel, onye na-achị Juda, na Joshua nwa Jehozadak, onyeisi nchụaja. Ozi a rutere ya nʼafọ nke abụọ nke ọchịchị eze Daraiọs, nʼụbọchị nke mbụ nʼọnwa nke isii.


\par }{\PP \VS{2}Ihe ndị a ka
{\ND{Onyenwe anyị}}, Onye pụrụ ime ihe niile na-ekwu, “Ndị a na-asị, ‘Nʼoge ahụ erubeghị mgbe anyị ga-ewu ụlọnsọ ukwu
{\ND{Onyenwe anyị}}.’ ”


\par }{\PP \VS{3}Mgbe ahụ, okwu
{\ND{Onyenwe anyị}} bịara site nʼọnụ Hegai, onye amụma na-asị,

\VS{4}“Nke a ọ bụ oge unu onwe unu ji ebi nʼụlọ unu e ji osisi machie, mgbe ụlọnsọ ukwu a nọgidere na-adakpọsị?”


\par }{\PP \VS{5}Ugbu a, ihe a ka
{\ND{Onyenwe anyị}}, Onye pụrụ ime ihe niile na-ekwu, “Lezienụ ụzọ unu anya.

\VS{6}Unu na-agha mkpụrụ, ma na-enweta naanị ihe ntakịrị. Unu na-eri nri, ma ihe unu na-eri adịghị ezuru unu. Unu na-aṅụ ihe ọṅụṅụ ma unu adịghị aṅụju afọ ka o si mmasị unu. Unu na-eyikwasị onwe unu uwe, ma ọ dịghị achụ unu oyi. Unu na-anata ụgwọ ọrụ, maọbụ nʼakpa puru epu ka unu na-etinye ya.”


\par }{\PP \VS{7}Ihe a ka
{\ND{Onyenwe anyị}}, Onye pụrụ ime ihe niile na-ekwu, “Chezienụ echiche banyere ndụ unu.

\VS{8}Jeenụ nʼelu ugwu, wedata osisi, jiri ya wuo ụlọnsọ ukwu ahụ. Mgbe ahụ, obi ga-atọ m ụtọ na ya, a ga-asọpụkwara m nʼebe ahụ.” Ọ bụ ihe
{\ND{Onyenwe anyị}} kwuru.

\VS{9}“Unu na-ele anya ihe ukwu, ma lee, ọ bụ naanị ihe ntakịrị ka ọ pụtara. Mgbe unu welatara ha nʼụlọ, a fụfụsiri m ha niile. Nke a ọ bụ nʼihi gịnị?” Otu a ka
{\ND{Onyenwe anyị}}, Onye pụrụ ime ihe niile kwupụtara. “Ọ bụ nʼihi na ụlọnsọ ukwu m, nke nọgidere na-abụ mkpọmkpọ ebe, ma onye ọbụla nʼime unu na-agba mbọ ịrụ naanị ihe gbasara ụlọ nke aka ya.

\VS{10}Ya mere, nʼihi unu ka eluigwe ji jide igirigi ha, ala ejidekwala ihe omume nke ubi.

\VS{11}Akpọọla m ka okpomọkụ bịakwasị nʼala ubi niile nakwa nʼelu ugwu niile, nʼelu ọka na mmanya ọhụrụ, mmanụ oliv na ihe niile nke ala na-emepụta. Ka ọ bịakwasị mmadụ na anụmanụ niile, nakwa ihe niile unu dọgburu onwe unu nʼọrụ inweta.”


\par }{\BB \par }
{\PP \VS{12}Mgbe ahụ, Zerubabel nwa Shealtiel, na Joshua nwa Jehozadak, onyeisi nchụaja, na ndị niile fọdụrụ, ṅara ntị nʼolu
{\ND{Onyenwe anyị}} Chineke ha, na nʼozi Hegai onye amụma, dịka
{\ND{Onyenwe anyị}} Chineke ha zitere ya. Ndị Izrel niile tụkwara egwu
{\ND{Onyenwe anyị}}.


\par }{\PP \VS{13}Mgbe ahụ Hegai, onyeozi
{\ND{Onyenwe anyị}}, ziri ndị mmadụ ahụ niile ozi Onyenwe anyị, sị: “Mụ onwe m nọnyeere unu,” otu a ka
{\ND{Onyenwe anyị}} kwupụtara.

\VS{14}Ya mere,
{\ND{Onyenwe anyị}} kwaliri mmụọ Zerubabel nwa Shealtiel, onye na-achị Juda, na mmụọ Joshua nwa Jehozadak, onyeisi nchụaja na mmụọ ndị niile ahụ fọdụrụ nʼala ahụ. Ha niile bịara bido ọrụ nʼụlọnsọ ukwu
{\ND{Onyenwe anyị}}, Onye pụrụ ime ihe niile, bụ Chineke ha,

\VS{15}nʼụbọchị nke iri abụọ na anọ, nʼọnwa nke isii.

\par }{\SH Ebube nke ụlọ ọhụrụ ahụ nke ekwere na nkwa
\par }
{\PP Ọ bụ nʼafọ nke abụọ, nke ọchịchị eze Daraiọs,




\Chap{2}\VerseOne{1}nʼụbọchị nke iri abụọ na otu, nʼọnwa nke asaa, okwu
{\ND{Onyenwe anyị}} si nʼọnụ onye amụma Hegai bịakwa na-asị:

\VS{2}“Gwa Zerubabel nwa Shealtiel, onye na-achị Juda, na Joshua nwa Jehozadak, onyeisi nchụaja, na ndị Izrel ahụ fọdụrụ nʼala ahụ sị:

\VS{3}‘Onye nʼime unu nwere ike icheta otu ụlọnsọ ukwu nke mbụ si dị ebube? Ọ dị aṅaa nʼanya unu ugbu a? Ọ bụ na ọ dịghị unu ka ihe efu ugbu a.

\VS{4}Ma ugbu a nwee obi ike Zerubabel,’ ka
{\ND{Onyenwe anyị}} kwuru. ‘Nwekwaa obi ike gị Joshua onyeisi nchụaja, nwa Jehozadak. Nwekwaanụ obi ike unu ndị niile bi nʼala a.’ Ka
{\ND{Onyenwe anyị}} kwuru. ‘Rụọnụ ọrụ nʼihi na anọnyeere m unu,’ ka
{\ND{Onyenwe anyị}}, Onye pụrụ ime ihe niile na-ekwu.

\VS{5}‘Nke a bụ ihe merenụ mgbe mụ na unu gbara ndụ nʼoge ahụ unu si nʼIjipt pụta. Mmụọ m na-anọgidekwa nʼetiti unu. Unu atụla egwu.’


\par }{\PP \VS{6}“Nʼihi na ihe ndị a ka
{\ND{Onyenwe anyị}}, Onye pụrụ ime ihe niile kwuru, ‘Ọ fọdụrụ otu ugbo, nwa oge nta gasịa, aga m ayọgharị eluigwe na ụwa, na osimiri na ala akọrọ.

\VS{7}Aga m ayọgharịkwa mba niile; ihe mba niile na-achọsi ike ga-abịa. Aga m eme ka ụlọ a jupụta nʼebube,’ ọ bụ ihe
{\ND{Onyenwe anyị}}, Onye pụrụ ime ihe niile kwuru.

\VS{8}‘Ọlaọcha niile na ọlaedo niile, bụ nke m.’ Ọ bụ ihe
{\ND{Onyenwe anyị}}, Onye pụrụ ime ihe niile kwupụtara.

\VS{9}‘Ebube nke ụlọ a ga-adị ukwuu karịa ebube nke mbụ,’ ọ bụ ihe
{\ND{Onyenwe anyị}}, Onye pụrụ ime ihe niile kwuru. ‘Ọ bụkwa nʼebe a ka m ga-enye ọganihu na udo,’ otu a ka
{\ND{Onyenwe anyị}}, Onye pụrụ ime ihe niile kwubiri ya.”


\par }{\SH Ngọzị maka ndị rụrụ arụ
\par }
{\PP \VS{10}Nʼụbọchị nke iri abụọ na anọ, nʼọnwa itoolu, nke afọ abụọ, nke ọchịchị eze Daraiọs, okwu
{\ND{Onyenwe anyị}} bịakwutere onye amụma, bụ Hegai.

\VS{11}“Ihe ndị a ka
{\ND{Onyenwe anyị}}, Onye pụrụ ime ihe niile kwuru, ‘Jụọ ndị nchụaja ihe iwu na-ekwu.

\VS{12}Ọ bụrụ na mmadụ etinye anụ e doro nsọ nʼakpa uwe ya, ọ bụrụkwa na uwe ahụ anụ nsọ ahụ dị nʼime ya emetụ achịcha, maọbụ ofe, maọbụ nri ọzọ dị iche, mmetụ uwe ahụ metụrụ ha ọ ga-eme ka ha dịrị nsọ?’ ”

\par }{\PP Ndị nchụaja zara sị: “Mba!”


\par }{\PP \VS{13}Mgbe ahụ Hegai kwukwara, “Ọ bụrụ na mmadụ emerụọ onwe ya site nʼimetụ onye nwụrụ anwụ aka, mesịa metụ otu nʼime ihe ndị a aka, ọ ga-abụ ihe rụrụ arụ?”

\par }{\PP Ndị nchụaja zara sị, “E, ọ ga-abụ ihe rụrụ arụ.”


\par }{\PP \VS{14}Mgbe ahụ Hegai kwuru sị, “ ‘Otu a ka mba a na ndị bi nʼime ya dị nʼihu m. Ihe ọbụla aka ha rụpụtara na onyinye ọbụla ha nyere bụ ihe rụrụ arụ.’ Ọ bụ ihe
{\ND{Onyenwe anyị}} kwuru.


\par }{\PP \VS{15}“ ‘Ma ugbu a, chezienụ echiche banyere ihe ndị ga-emenụ site taa gaa nʼihu. Tuleenụ otu ihe si dị tupu adọnye otu nkume nʼelu ibe ya nʼụlọnsọ ukwu nke
{\ND{Onyenwe anyị}}.

\VS{16}Kedụ ọnọdụ unu? Mgbe mmadụ bịara nʼebe o debere ọtụtụ iri efere ọka abụọ, ihe ọ na-ahụ bụ naanị ọtụtụ efere ọka iri. Ọ bụrụkwa na ọ bịa nʼebe ịnara mmanya ka o were iri ite mmanya ise, ọ bụ naanị iri ite mmanya abụọ ka ọ ga-enweta.

\VS{17}Eji m ọrịa na-eripịa ihe ubi, na ọmụma ebu, na mkpụrụ mmiri igwe bibie ọrụ aka unu niile; ma unu alọghachikwuteghị m,’ ọ bụ ihe
{\ND{Onyenwe anyị}} kwupụtara.

\VS{18}‘Ma site nʼụbọchị taa gaa nʼihu, site nʼụbọchị taa bụ iri ụbọchị anọ nke ọnwa itoolu, chenụ echiche banyere ụbọchị a bụ ụbọchị a tọrọ ntọala ụlọnsọ ukwu
{\ND{Onyenwe anyị}}. Chezienụ echiche banyere ya.

\VS{19}Ọ ka nwere mkpụrụ ọghịgha unu nwere nʼọba unu? Ọzọkwa, osisi vaịnị, osisi fiig, osisi pomegranet na osisi oliv amịghị mkpụrụ, ruo ugbu a.

\par }{\PP “ ‘Ma site nʼụbọchị taa gaa nʼihu aga m agọzi unu.’ ”


\par }{\SH Zerubabel mgbaaka akara
{\ND{Onyenwe anyị}}
\par }
{\PP \VS{20}Okwu
{\ND{Onyenwe anyị}} bịakwutere Hegai nke ugboro abụọ, nʼụbọchị nke iri abụọ na anọ nke ọnwa ahụ, sị,

\VS{21}“Gwa Zerubabel, onye na-achị Juda sị ana m aga ịyọgharị eluigwe na ụwa.

\VS{22}Aga m akwatu ocheeze alaeze dị iche iche, ana m agakwa imebi ike alaeze nke mba dị iche iche. Aga m akwatu ụgbọ ịnyịnya nʼala na ndị na-anya ha; ịnyịnya na ndị na-agba ha ga-adakwa. Onye ọbụla ga-adakwa site na mma agha nke onye otu ya.


\par }{\PP \VS{23}“ ‘Nʼụbọchị ahụ,’ ka
{\ND{Onyenwe anyị}}, Onye pụrụ ime ihe niile na-ekwu, ‘Aga m ewere gị bụ onyeozi m Zerubabel nwa Shealtiel,’ ọ bụ ihe
{\ND{Onyenwe anyị}} kwuru, ‘mee gị ka ị dị ka mgbaaka akara m, nʼihi na ahọrọla m gị,’ Ọ bụ
{\ND{Onyenwe anyị}}, Onye pụrụ ime ihe niile na-ekwu.”

\par }