\NormalFont\ShortTitle{Zekaraya}

{\MT Zekaraya



\par }\ChapOne{1}{\SH Lọghachitanụ nʼebe
{\ND{Onyenwe anyị}} nọ
\par }
{\PP \VerseOne{1}Nʼọnwa nke asatọ, nʼafọ nke abụọ nke ọchịchị eze Daraiọs, okwu
{\ND{Onyenwe anyị}} ruru Zekaraya nwa Berekaya, nwa Ido, bụ onye amụma ntị, na-asị,


\par }{\PP \VS{2}“{\ND{Onyenwe anyị}} were oke iwe megide nna unu ha.

\VS{3}Nʼihi ya, gwa ha, ihe ndị a ka
{\ND{Onyenwe anyị}}, Onye pụrụ ime ihe niile, na-ekwu. ‘Lọghachikwutenụ m,’ otu a ka
{\ND{Onyenwe anyị}}, Onye pụrụ ime ihe niile kwupụtara, ‘Mụ onwe m kwa ga-alọghachikwute unu.’ Ọ bụ ihe
{\ND{Onyenwe anyị}} Onye pụrụ ime ihe niile, na-ekwu.

\VS{4}Unu adịla ka ndị nna unu ha, ndị amụma mbụ kpọrọ oku si, Otu a ka
{\ND{Onyenwe anyị}}, Onye pụrụ ime ihe niile kwupụtara: ‘Sitenụ nʼụzọ ọjọọ unu na ajọ omume unu chigharịa’ ma ha achọghị ịnụ maọbụ gee m ntị, otu a ka
{\ND{Onyenwe anyị}} kwupụtara.

\VS{5}Olee ebe ka nna nna unu ha nọ ugbu a? Ndị amụma ahụ, ha na-adị ndụ ruo mgbe ebighị ebi?

\VS{6}Ọ bụ na okwu m na iwu bụ nke m nyere ụmụ ohu m ndị amụma, ọ bụ na ha emezughị nʼebe ndị nna nna unu ha nọ?

\par }{\PP “Mgbe ahụ, ha chegharịrị ma kwuo, ‘{\ND{Onyenwe anyị}}, Onye pụrụ ime ihe niile, emesola anyị mmeso dịka ụzọ anyị na omume anyị si dị. O mekwara ya dịka o si zube na ọ ga-eme ya.’ ”


\par }{\SH Nwoke nọ nʼetiti osisi mietul
\par }
{\PP \VS{7}Nʼụbọchị nke iri abụọ na anọ, nke ọnwa iri na otu, bụ ọnwa Shebat, nʼafọ abụọ nke ọchịchị eze Daraiọs, okwu
{\ND{Onyenwe anyị}} ruru Zekaraya onye amụma, bụ nwa Berekaya, nwa Ido ntị, na-asị:


\par }{\PP \VS{8}Nʼabalị ahụ, ahụrụ m nʼọhụ, otu nwoke na-agba ịnyịnya na-acha ọbara ọbara. O guzokwa nʼetiti osisi mietul, nke dị nʼebe miri emi nke mgbawa dị nʼala. Nʼazụ ya, ọtụtụ ịnyịnya na-acha ọbara ọbara, ndị na-acha ka ahịhịa kpọrọ nkụ, na ndị na-acha ọcha dịkwa.


\par }{\PP \VS{9}Ajụrụ m, “Nna m ukwu, gịnị bụ ihe ndị a?”

\par }{\PP Mmụọ ozi ahụ nke na-agwa m okwu sịrị m, “Aga m egosi gị ihe ha bụ.”


\par }{\PP \VS{10}Mgbe ahụ onye ahụ guzo nʼetiti osisi mietul ndị ahụ sịrị, “Ndị a bụ ndị
{\ND{Onyenwe anyị}} zitere ka ha jegharịa nʼụwa niile.”


\par }{\PP \VS{11}Ha sịrị mmụọ ozi nke
{\ND{Onyenwe anyị}} nke na-eguzo nʼetiti osisi mietul ahụ, “Anyị ejegharịala nʼụwa niile, ma lee anyị chọpụtara na ụwa niile nọ nʼudo, dịkwa jụụ.”


\par }{\PP \VS{12}Mgbe ahụ, mmụọ ozi nke
{\ND{Onyenwe anyị}} sịrị, “{\ND{Onyenwe anyị}}, Onye pụrụ ime ihe niile, ọ bụ ruo ole mgbe ka ị ga-anọgide hapụ imere Jerusalem na obodo niile nke Juda ebere, bụ obodo ị na-eweso iwe iri afọ asaa ndị a gara aga?”

\VS{13}Mgbe ahụ,
{\ND{Onyenwe anyị}} gwara mmụọ ozi ahụ guzo na-agwa m okwu, okwu nkasiobi na okwu ọma dị iche iche.


\par }{\PP \VS{14}Mgbe ahụ, mmụọ ozi ahụ nọ na-agwa m okwu gwara m sị, “Kwusaa ozi a, otu a ka
{\ND{Onyenwe anyị}}, Onye pụrụ ime ihe niile kwuru sị, ‘Ekworo m dị ukwuu nʼebe Jerusalem na Zayọn nọ,

\VS{15}ma iwe m dị ukwuu megide ndị mba niile ahụ onwe ha juru afọ. Nʼihi na mgbe iwe m dị nta, ha nyere aka ime ka ahụhụ ahụ karịa njọ.’


\par }{\PP \VS{16}“Nʼihi ya, ihe ndị a ka
{\ND{Onyenwe anyị}} kwuru, ‘Aga m eji obi ebere lọghachi na Jerusalem. Nʼebe ahụ kwa ka a ga-ewugharị ụlọnsọ ukwuu m. A ga-esetikwa eriri e ji atụ ihe nʼelu Jerusalem.’ Otu a ka
{\ND{Onyenwe anyị}}, Onye pụrụ ime ihe niile kwubiri.


\par }{\PP \VS{17}“Kwusaakwa ọzọ, otu a ka
{\ND{Onyenwe anyị}}, Onye pụrụ ime ihe niile kwuru. ‘Ọganihu ga-adịkwa nʼobodo m niile ọzọ.\FTNT{*}{{\FR 1:17 }{\FT{Obodo m niile ga-esite nʼụba basaa ọzọ}}}{\ND{Onyenwe anyị}} ga-akasị Zayọn obi ọzọ, ma họpụtakwa Jerusalem.’ ”


\par }{\SH Mpi anọ na ndị ọkpụ ụzụ anọ
\par }
{\PP \VS{18}Mgbe ahụ, eweliri m anya m abụọ elu hụ mpi anọ.

\VS{19}Ajụrụ m mmụọ ozi ahụ na-agwa m okwu sị, “Gịnị ka ihe ndị a bụ?”

\par }{\PP Ọ sịrị m, “Ndị a bụ mpi ndị ahụ chụsasịrị Juda, na Izrel, na Jerusalem.”


\par }{\PP \VS{20}Mgbe ahụ,
{\ND{Onyenwe anyị}} gosiri m ndị ọkpụ ụzụ anọ.

\VS{21}Asịrị m, “Gịnị ka ndị na-abịa ime?”

\par }{\PP Ọ zaghachiri m, “Ndị a bụ mpi anọ ndị ahụ chụsasịrị Juda, ime ka onye ọbụla ghara inwe ike iwelite isi ya. Ma ndị a abịala imenye ha ụjọ, na ịtụda mpi mba niile, bụ ndị ahụ buliri mpi ha imegide ala Juda, na ịchụsa ndị ya.”




\par }\Chap{2}{\SH Nwoke ji Ihe ọtụtụ
\par }
{\PP \VerseOne{1}Mgbe m weliri anya m, ahụrụ m otu nwoke ji eriri ihe ọtụtụ nʼaka ya.

\VS{2}Ajụrụ m, “Ebee ka ị na-aga?”

\par }{\PP Ọ sịrị m, “Ana m aga ịtụ Jerusalem, ịchọta ịdị ogologo ya, na ịdị obosara ya.”


\par }{\PP \VS{3}Mgbe mmụọ ozi na-ekwuru m okwu na-apụ, mmụọ ozi ọzọ bịara izute ya,

\VS{4}ọ sịrị ya, “Gbaa ọsọ, gwa nwa okorobịa ahụ, sị, ‘Obodo na-enweghị mgbidi ka Jerusalem ga-abụ, nʼihi ọtụtụ igwe mmadụ na anụmanụ ga-ejupụta nʼime ya.

\VS{5}Ma mụ onwe m ga-abụrụ ya mgbidi ọkụ nke ga-agba ya gburugburu.’ Otu a ka
{\ND{Onyenwe anyị}} kwubiri. ‘Aga m aghọ ebube nʼetiti ya.’


\par }{\PP \VS{6}“Bịa, lee anya! Sitenụ nʼala dị nʼugwu gbapụ,” otu a ka
{\ND{Onyenwe anyị}} kwupụtara, “nʼihi na achụsasịrị m unu nye ikuku anọ nke eluigwe,” otu a ka
{\ND{Onyenwe anyị}} kwubiri.


\par }{\PP \VS{7}“Bịanụ, unu ndị bi na Zayọn. Gbalaganụ, unu ndị bi nʼala nke ada Babilọn.”

\VS{8}Nʼihi na otu a ka
{\ND{Onyenwe anyị}}, Onye pụrụ ime ihe niile kwuru, “Mgbe Onye ahụ dị ebube zipụrụ m ịga megide mba ndị ahụ niile kwakọọrọ ihe unu. Nʼihi na onye ọbụla metụrụ unu aka bụ mkpụrụ anya m ka ọ na-emetụ aka.

\VS{9}Aghaghị m iweli aka m imegide ha, meekwa ka ndị ohu ha kwakọrọ ihe niile ha nwere. Mgbe ahụ, unu ga-amata na ọ bụ
{\ND{Onyenwe anyị}}, Onye pụrụ ime ihe niile zitere m.


\par }{\PP \VS{10}“Tie mkpu ọṅụ, ka obi tọkwaa gị ụtọ, gị Ada Zayọn. Nʼihi na ana m abịa ibi nʼetiti gị,” otu a ka
{\ND{Onyenwe anyị}} kwubiri.

\VS{11}“Nʼụbọchị ahụ, ọtụtụ mba dị iche iche ga-adịnyere
{\ND{Onyenwe anyị}}, bụrụkwa ndị nke m. Aga m ebi nʼetiti gị, ị ga-amatakwa na
{\ND{Onyenwe anyị}}, Onye pụrụ ime ihe niile zitere m ka m bịakwute gị.

\VS{12}{\ND{Onyenwe anyị}} ga-eketa Juda dịka oke ya nʼime ala ahụ dị nsọ. Ọ ga-ahọrọkwa Jerusalem ọzọ.

\VS{13}Derenụ duu nʼihu
{\ND{Onyenwe anyị}}, unu mmadụ niile, nʼihi na o sitela nʼebe obibi ya dị nsọ kpalie onwe ya.”




\par }\Chap{3}{\SH Uwe dị ọcha maka onye nchụaja
\par }
{\PP \VerseOne{1}Mgbe ahụ, o gosiri m Joshua onyeisi nchụaja ka ọ na-eguzo nʼihu mmụọ ozi nke
{\ND{Onyenwe anyị}}, na ekwensu ka ọ na-eguzo nʼaka nri ya ibo ya ebubo.

\VS{2}{\ND{Onyenwe anyị}} sịrị ekwensu, “{\ND{Onyenwe anyị}} basiere gị mba ike, gị ekwensu.
{\ND{Onyenwe anyị}}, onye họpụtara Jerusalem, basiere gị mba ike. Nwoke a, ọ bụghị ọlọkọ ọkụ na-ere ere, nke e si nʼime ọkụ gụpụta?”


\par }{\PP \VS{3}Mgbe Joshua guzo nʼihu mmụọ ozi ahụ, uwe ya ruru unyi.

\VS{4}Mmụọ ozi ahụ gwara ndị ahụ guzo ya nʼihu, “Yipụnụ ya uwe a ruru unyi.”

\par }{\PP Mgbe ahụ, ọ gwara ya okwu sị, “Lee, ewepụla m mmehie gị, ma ugbu a, aga m eyikwasị gị uwe mmemme ndị a.”


\par }{\PP \VS{5}Ekwuru m, “Ka ha were ezi akwa okike dị ọcha kee ya nʼisi.” Ya mere ha weere akwa okike dị ọcha kee ya nʼisi, yikwasịkwa ya uwe ọhụrụ. Mmụọ ozi
{\ND{Onyenwe anyị}} guzokwa nʼebe ahụ.


\par }{\PP \VS{6}Mgbe ahụ, mmụọ ozi nke
{\ND{Onyenwe anyị}} nyere Joshua ndụmọdụ sị,

\VS{7}“Ihe ndị a ka
{\ND{Onyenwe anyị}}, Onye pụrụ ime ihe niile kwuru, ‘Ọ bụrụ na i jee ije nʼụzọ m niile, ọ bụrụkwa na i debe ihe niile m nyere gị nʼiwu, ị ga-abụ onyeisi ezinaụlọ m, ị ga-elekọta ụlọnsọ m anya, aga m enyekwa gị ọnọdụ nʼetiti ndị a niile guzo nʼebe a.


\par }{\PP \VS{8}“ ‘Gee m ntị, gị Joshua, onyeisi nchụaja na unu ndị nchụaja ndị ọzọ nọ nʼihu gị, ndị bụ ihe ngosi banyere ihe ọma niile nke gaje ịbịa. Agaje m ịkpọta nwaodibo m, onye bụ Ngalaba ahụ.

\VS{9}Lee, nkume nke m guzobere nʼihu Joshua. Nkume ahụ nwere akụkụ\FTNT{*}{{\FR 3:9 }{\FT{Maọbụ,
}}{\FQA{ihu asaa}}} asaa nʼahụ ya, aga m egbunye akara dee ihe nʼelu ya. Aga m ewezugakwa mmehie nke ala a nʼotu ụbọchị.’ Ọ bụ ihe
{\ND{Onyenwe anyị}}, Onye pụrụ ime ihe niile kwuru.


\par }{\PP \VS{10}“ ‘Nʼụbọchị ahụ, onye ọbụla nʼime unu ga-akpọbata mmadụ ibe ya, ka ọ bịa soro ya nọdụ nʼokpuru osisi vaịnị ya, na nʼokpuru osisi fiig ya.’ Otu a ka
{\ND{Onyenwe anyị}}, Onye pụrụ ime ihe niile kwubiri ya.”




\par }\Chap{4}{\SH Osisi oliv abụọ na ihe ịdọba oriọna
\par }
{\PP \VerseOne{1}Mgbe ahụ, mmụọ ozi ahụ nke na-agwa m okwu lọghachiri kpọtee m, dịka e si akpọte onye nọ nʼụra.

\VS{2}Ọ sịrị m, “Gịnị ka ị na-ahụ?”

\par }{\PP Asịrị m, “Ana m ahụ ihe ịdọba oriọna e ji ọlaedo mee. O nwere ọkwa nʼisi ya, nweekwa oriọna asaa, nke na-enwu nʼelu ya. Oriọna asaa ndị a nwekwara okporo asaa e si agbanye mmanụ nʼime ha.

\VS{3}Ahụkwara m osisi oliv abụọ nke dị nʼakụkụ ihe ịdọba oriọna ahụ. Otu dị nʼotu akụkụ ya, nke ọzọ, nʼakụkụ nke ọzọ.”


\par }{\PP \VS{4}A sịrị m mmụọ ozi ahụ na-ekwuru m okwu, “Nna m ukwu, gịnị ka nke a pụtara?”


\par }{\PP \VS{5}Mmụọ ozi ahụ na-agwa m okwu sịrị m, “Ị na-ekwu na ị maghị ihe ha bụ?”

\par }{\PP Azara m sị, “Ee, nna m ukwu, amaghị m.”


\par }{\PP \VS{6}Ọ sịrị m, “Nke a bụ okwu nke
{\ND{Onyenwe anyị}} nye Zerubabel. ‘Ọ bụghị site nʼike, maọbụ site nʼume, kama ọ bụ site na Mmụọ m,’ ka
{\ND{Onyenwe anyị}}, Onye pụrụ ime ihe niile kwuru.


\par }{\PP \VS{7}“Gịnị ka ị bụ, gị ugwu dị ukwuu? Ị ga-aghọ ala dị larịị nʼihu Zerubabel. Mgbe ahụ, ọ ga-awapụta isi nkume ahụ site nʼiti oke mkpu ọṅụ, ‘Amara! Amara dịrị ya!’ ”


\par }{\PP \VS{8}Mgbe ahụ, okwu
{\ND{Onyenwe anyị}} ruru m ntị sị,

\VS{9}“Zerubabel wara ntọala ụlọnsọ ukwu a, ọ bụ ya ga-ewuchakwa ya. Mgbe ahụ, ị ga-amata na ọ bụ
{\ND{Onyenwe anyị}}, Onye pụrụ ime ihe niile zitere m ịbịakwute unu.


\par }{\PP \VS{10}“Onye na-eleda ụbọchị ihe nta anya ebe ọ bụ nʼanya asaa nke
{\ND{Onyenwe anyị}}, Onye pụrụ ime ihe niile na-ejegharị na-elezu ụwa dum, ga-aṅụ ọṅụ mgbe ha hụrụ nkume eji atụ mgbidi nʼaka Zerubabel?”


\par }{\PP \VS{11}Mgbe ahụ, a sịrị m ya, “Gịnị bụ osisi oliv abụọ ahụ dị nʼaka nri na nʼaka ekpe ihe ịdọba oriọna ahụ?”


\par }{\PP \VS{12}A sịkwara m ya nke ugboro abụọ, “Gịnị bụ alaka osisi oliv abụọ ndị a dị nʼakụkụ okporo ọlaedo abụọ ahụ, nke e si na ha na-awụpụta mmanụ ọlaedo?”


\par }{\PP \VS{13}Ọ sịrị m, “Ọ pụtara na ị maghị ihe ha bụ?”

\par }{\PP Asịrị m, “Mba, nna m ukwu.”


\par }{\PP \VS{14}Mgbe ahụ, ọ sịrị m, “Ndị a bụ mmadụ abụọ a họpụtara tee mmanụ, ife ya ofufe bụ Onyenwe ụwa niile.”




\par }\Chap{5}{\SH Akwụkwọ a fụkọrọ afụkọ
\par }
{\PP \VerseOne{1}Ọzọkwa, eleliri m anya elu, ma hụ akwụkwọ a fụkọrọ afụkọ nke na-efegharị efegharị.


\par }{\PP \VS{2}Ọ sịrị m, “Gịnị ka ị na-ahụ?”

\par }{\PP Azara m, “Ahụrụ m akwụkwọ a fụkọrọ afụkọ nke na-efegharị efegharị. Ogologo ya dị mita iri, obosara ya dịkwa mita ise.”


\par }{\PP \VS{3}Ọ gwara m, “Nke a bụ ọbụbụ ọnụ nke na-apụ na-ejezu nʼala ahụ niile. Nʼihi na dịka e si detuo ya, nʼotu akụkụ ya, a ga-esi nʼala a chụpụ ndị na-ezu ohi. Dịka e si deekwa ya nʼakụkụ nke ọzọ ya, onye ọ bụla na-aṅụ iyi ụgha ka a ga-esitekwa nʼala ahụ chụpụ.

\VS{4}Ezipụla m ya, otu a ka
{\ND{Onyenwe anyị}}, Onye pụrụ ime ihe niile kwubiri, ‘Ọ ga-abanye nʼụlọ onye ọ bụla na-ezu ohi, na nʼụlọ ndị ji aha m na-aṅụ iyi ụgha. Ọ ga-anọgide nʼụlọ ahụ mebie ya kpamkpam. Ọ ga-emebi osisi na nkume niile e ji wuo ụlọ ahụ.’ ”


\par }{\SH Nwanyị nọ nʼime nkata
\par }
{\PP \VS{5}Mgbe ahụ, mmụọ ozi ahụ na-agwa m okwu bịakwutere m sị, “Lelie anya gị elu hụrụ ihe na-aga ịpụta ìhè.”


\par }{\PP \VS{6}Asịrị m, “Gịnị ka ọ bụ?”

\par }{\PP Ọ sịrị, “Ọ bụ nkata.”\FTNT{*}{{\FR 5:6 }{\FT{Maọbụ,
}}{\FQA{ihe ọtụtụ Efa.}}} O kwukwara, “Nke a bụ mmehie nke ndị niile bi nʼala a.”


\par }{\PP \VS{7}Ngwangwa, e kpughepụrụ okwuchi nkata ahụ, ma lee, ahụrụ m otu nwanyị nọdụrụ ọdụ nʼime ya.

\VS{8}Ọ sịrị, “Nke a bụ ajọ omume.” O nughachiri ya azụ nʼime nkata ahụ werekwa okwuchi nkata ahụ kpuchie ya.


\par }{\PP \VS{9}Mgbe ahụ, eleliri m anya hụ ụmụ nwanyị abụọ ọzọ, ndị ikuku na-efe nku ha. Ha nwere nku dịka nku ụgbala. Ha buliri nkata ahụ elu nʼetiti eluigwe na ala.


\par }{\PP \VS{10}Ajụrụ m mmụọ ozi ahụ na-agwa m okwu, “Ebee ka ha bu nkata ahụ na-aga?”


\par }{\PP \VS{11}Ọ gwara m, “Ha bu ya na-aga Babilọn\FTNT{†}{{\FR 5:11 }{\FT{Ya bụ, Shaịna}}} ebe ha ga-ewuru ya ụlọ. Mgbe ha wuchara ụlọ ahụ, ha ga-adọba nkata ahụ nʼelu ihe ndọkwasị.”




\par }\Chap{6}{\SH Ụgbọala anọ
\par }
{\PP \VerseOne{1}Elelikwara m anya elu ọzọ hụ ụgbọ ịnyịnya anọ nke si nʼetiti ugwu abụọ na-apụta. Ugwu ndị a bụ ugwu e ji bronz mee.

\VS{2}Ụgbọ ịnyịnya nke mbụ ka ịnyịnya na-acha ọbara ọbara na-adọkpụ. Nke abụọ ka ịnyịnya na-eji nji na-adọkpụ.

\VS{3}Nke atọ ka ịnyịnya dị ọcha na-adọkpụ, ma nke anọ ka ịnyịnya tụrụ agwa siekwa ike na-adọkpụ.

\VS{4}Ajụrụ m mmụọ ozi ahụ na-agwa m okwu, “Gịnị ka ihe ndị a bụ, nna m ukwu?”


\par }{\PP \VS{5}Mmụọ ozi ahụ zara m, sị, “Ndị a bụ mmụọ anọ\FTNT{*}{{\FR 6:5 }{\FT{Maọbụ,
}}{\FQA{ikuku}}} nke eluigwe, ka ha na-apụ mgbe ha guzochara nʼihu
{\ND{Onyenwe}} elu ụwa niile.

\VS{6}Ụgbọala nke ịnyịnya ndị dị oji na-adọkpụ na-aga nʼakụkụ ugwu. Nke ịnyịnya ndị dị ọcha na-adọkpụ na-aga nʼọdịda anyanwụ. Nke ahụ ndị ịnyịnya na-adịghị ezi ọcha na-adọkpụ na-aga nʼakụkụ ndịda.”


\par }{\PP \VS{7}Mgbe ịnyịnya ndị ahụ dị ike pụtara, chọọ ka e nye ha ike ijegharị nʼụwa niile, ọ gwara ha sị, “Gaanụ jegharịa nʼụwa niile.” Nʼihi ya, ha pụrụ jegharịa nʼụwa niile.


\par }{\PP \VS{8}Mgbe ahụ, ọ gwara m, “Ndị ahụ jere nʼakụkụ ugwu emeela ka Mmụọ m dajụọ nʼala dị nʼakụkụ ugwu.”


\par }{\SH Okpueze Joshua
\par }
{\PP \VS{9}Okwu
{\ND{Onyenwe anyị}} ruru m ntị, sị,

\VS{10}“Gaa nata Heldai, Tobaija na Jedaya, ndị a dọtara nʼagha si Babilọn lọta ọlaọcha na ọlaedo. Nʼotu ụbọchị ahụ, gakwaa nʼụlọ Josaya nwa Zefanaya.

\VS{11}Jiri ọlaọcha na ọlaedo ahụ kpụọ otu okpueze, were ya kpukwasị Joshua nwa Jehozadak bụ onyeisi nchụaja nʼisi.

\VS{12}Gwa ya na ihe ndị a ka
{\ND{Onyenwe anyị}}, Onye pụrụ ime ihe niile kwuru, ‘Nke a bụ nwoke ahụ aha ya bụ Ngalaba. Ọ ga-esi nʼebe nke ya wapụta wuo ụlọnsọ ukwu nke
{\ND{Onyenwe anyị}}.

\VS{13}Ọ bụ ya ga-arụ ụlọnsọ ukwu nke
{\ND{Onyenwe anyị}}. A ga-eyikwasịkwa ya ịma mma dịka uwe, ọ ga-anọdụ nʼocheeze ya na-achị. Ọ ga-abụ onye nchụaja ga-anọ nʼocheeze ya, mee ka ịdị nʼotu dịrị nʼetiti ha abụọ.’

\VS{14}Okpueze ahụ ka a ga-enye Heldaya, Tobaija, Jedaya na Hen, nwa Zefanaya, ka ọ bụrụ ihe ncheta nʼụlọnsọ ukwu nke
{\ND{Onyenwe anyị}}.

\VS{15}Ndị nọ nʼebe dị anya ga-esi ebe ahụ bịa nye aka nʼọrụ iwu ụlọnsọ ukwu nke
{\ND{Onyenwe anyị}}. Unu ga-amatakwa na ọ bụ
{\ND{Onyenwe anyị}}, Onye pụrụ ime ihe niile zitere m ịbịakwute unu. Ihe ndị a niile ga-eme ma ọ bụrụ na unu akpachapụ anya rubere
{\ND{Onyenwe anyị}} Chineke unu isi.”




\par }\Chap{7}{\SH Obi ebere na ikpe ziri ezi
\par }
{\PP \VerseOne{1}Nʼafọ nke anọ nke ọchịchị eze Daraiọs, okwu nke
{\ND{Onyenwe anyị}} ruru Zekaraya ntị nʼụbọchị nke anọ, nʼọnwa nke itoolu, nke bụ ọnwa Kislev.

\VS{2}Nʼoge a, ndị bi nʼobodo Betel ezitela Shareza, na Regem Melek, ha na ndị ọzọ ka ha bịa rịọọ
{\ND{Onyenwe anyị}} arịrịọ,

\VS{3}ka ọ jụkwaa ndị nchụaja nọ nʼụlọnsọ ukwu nke
{\ND{Onyenwe anyị}}, Onye pụrụ ime ihe niile, na ndị amụma, sị, “Ọ bụ m ruo ụjụ, bukwaa ọnụ nʼọnwa nke ise, dịka m si eme kemgbe ọtụtụ afọ ndị a gara aga?”


\par }{\PP \VS{4}Mgbe ahụ, okwu nke
{\ND{Onyenwe anyị}}, Onye pụrụ ime ihe niile ruru m ntị,

\VS{5}“Gwanụ ndị nchụaja na ndị niile bi nʼala a, ‘Mgbe unu na-ebu ọnụ nʼọnwa nke ise ọbụla, na nʼọnwa nke asaa ọbụla, iri afọ asaa ndị a niile gara aga, ọ bụ mụ ka unu na-eburu ọnụ?

\VS{6}Mgbe unu na-eri na-aṅụkwa, ọ bụ na unu anaghị eme ya maka nʼihi onwe unu?

\VS{7}Ihe ndị a ha ọ bụghị okwu niile
{\ND{Onyenwe anyị}} kpọsara site nʼọnụ ndị amụma mbụ, mgbe Jerusalem na obodo niile dị ya gburugburu nọ nʼudo\FTNT{*}{{\FR 7:7 }{\FT{Ya bụ, ndị Jụụ}}} nwekwa ọganihu, nʼoge ndị mmadụ bi na Negev, ya na ala ndịda ugwu niile?’ ”


\par }{\PP \VS{8}Mgbe ahụ, okwu nke
{\ND{Onyenwe anyị}} ruru Zekaraya ntị na-asị,

\VS{9}“Ihe ndị a ka
{\ND{Onyenwe anyị}}, Onye pụrụ ime ihe niile kwuru, ‘Kpeenụ ikpe ziri ezi, meerenụ ibe unu ebere, ma gosikwa ibe unu ọmịiko.

\VS{10}Unu emegbula ụmụ nwanyị di ha nwụrụ maọbụ nwa na-enweghị nne na nna maọbụ ndị ọbịa maọbụ ndị ogbenye. Unu echela echiche ọjọọ nʼobi unu megide ibe unu.’


\par }{\PP \VS{11}“Ma ha jụrụ ige ntị; ha sitere nʼobiike ha gbakụta m azụ ha, were mkpịsịaka rụchie ntị ha, ka ha ghara ige m ntị.

\VS{12}Ha mere ka obi ha sie ike dịka nkume, jụ ige ntị nʼiwu, na nʼokwu nke
{\ND{Onyenwe anyị}}, Onye pụrụ ime ihe niile sitere na Mmụọ ya zie ndị amụma mbụ ahụ. Nʼihi ya,
{\ND{Onyenwe anyị}}, Onye pụrụ ime ihe niile were oke iwe.


\par }{\PP \VS{13}“ ‘Ebe ọ bụ na mgbe m kpọrọ ha, ha egeghị ntị, agaghị m ege ntị mgbe ha ga-akpọ m,’ Ọ bụ ihe
{\ND{Onyenwe anyị}}, Onye pụrụ ime ihe niile na-ekwu.

\VS{14}‘Eji m oke ifufe gbasasịa ha nʼetiti mba niile, ndị ha na-amaghị. Emere m ka ala ha tọgbọrọ nʼefu, ka mmadụ ọbụla hapụ inwe ike ịpụ maọbụ ịbata nʼime ya. Otu a ka ha si mee ka ala ọma ahụ ghọọ ala tọgbọrọ nʼefu.’ ”




\par }\Chap{8}{\SH {\ND{Onyenwe anyị}} ekwe nkwa ịgọzi Jerusalem
\par }
{\PP \VerseOne{1}Okwu
{\ND{Onyenwe anyị}}, Onye pụrụ ime ihe niile ruru m ntị na-asị,


\par }{\PP \VS{2}Ihe ndị a ka
{\ND{Onyenwe anyị}}, Onye pụrụ ime ihe niile kwuru: “Ana m ekwo ekworo dị ukwuu nʼihi Zayọn. Nʼezie, ekworo ahụ na-anụ m ọkụ dị ukwuu nʼahụ.”


\par }{\PP \VS{3}Ihe ndị a ka
{\ND{Onyenwe anyị}} kwuru, “Aga m alọghachi na Zayọn, bịa biri na Jerusalem. Mgbe ahụ, a ga-akpọ Jerusalem, obodo Eziokwu. A ga-akpọkwa ugwu
{\ND{Onyenwe anyị}}, Onye pụrụ ime ihe niile Ugwu Nsọ.”


\par }{\PP \VS{4}Ihe ndị a ka
{\ND{Onyenwe anyị}}, Onye pụrụ ime ihe niile kwuru, “Agadi ndị ikom na agadi ndị inyom ga-anọdụkwa ala ọzọ na mbara ụzọ niile nke Jerusalem, onye ọbụla ga-ejidekwa mkpara nʼaka ya\FTNT{*}{{\FR 8:4 }{\FT{E ji mara ndị agadi.}}} nʼihi ọnụọgụgụ afọ ha gbara.

\VS{5}Okporoụzọ nke obodo ahụ niile ga-ejupụtakwa nʼụmụntakịrị ndị nwoke na ndị nwanyị na-egwugharị egwu na ama ebe ahụ.”


\par }{\PP \VS{6}Ihe ndị a ka
{\ND{Onyenwe anyị}}, Onye pụrụ ime ihe niile kwuru, “O nwere ike bụrụ na ihe ndị a ga-adị ka ihe dịkarịrị ike imezu nʼanya ndị ahụ ga-afọdụ nʼoge ahụ, ma ọ ga-abụ ihe dịkarịrị ike ime nʼanya m?” Otu a ka
{\ND{Onyenwe anyị}}, Onye pụrụ ime ihe niile kwubiri.


\par }{\PP \VS{7}Ihe ndị a ka
{\ND{Onyenwe anyị}}, Onye pụrụ ime ihe niile kwuru, “Aga m azọpụta ndị m site na mba niile dị nʼọwụwa anyanwụ na nʼọdịda anyanwụ.

\VS{8}Aga m akpọghachitekwa ha, mee ka ha biri na Jerusalem. Ha ga-abụkwa ndị m, mụ onwe m ga-abụ Chineke ha, onye ezi omume na onye kwesiri ntụkwasị obi.”


\par }{\PP \VS{9}Ihe ndị a ka
{\ND{Onyenwe anyị}}, Onye pụrụ ime ihe niile kwuru: “Ka aka unu sie ike,\FTNT{†}{{\FR 8:9 }{\FT{O nwekwara ike ị bụ, ka obi sie unu ike}}} ka enwe ike wuo ụlọnsọ a, unu ndị na-anụ ugbu a otu okwu ahụ, nke ndị amụma kwuru mgbe a tọrọ ntọala iwugharị ụlọnsọ m, bụ ụlọ
{\ND{Onyenwe anyị}}, Onye pụrụ ime ihe niile.

\VS{10}Tupu ụbọchị ahụ, akwụbeghị ma ndị mmadụ ma ụmụ anụmanụ ụgwọ ọrụ ha. Ọ dịghịkwa udo dịrị onye ọbụla na-apụ apụ maọbụ onye na-abata abata nʼihi ndị iro ya, ebe m mere ka onye ọbụla bụrụ onye na-emegide ibe ya.

\VS{11}Ma ugbu a, agaghị m emeso ndị fọdụrụ nʼala a, dịka m si meso ha nʼoge gara aga.” Otu a ka
{\ND{Onyenwe anyị}}, Onye pụrụ ime ihe niile kwupụtara.


\par }{\PP \VS{12}“Nʼihi na mkpụrụ ga-eto nke ọma, osisi vaịnị ga-amị mkpụrụ ya, ala ubi ga-ewepụtakwa ihe omume, igirigi eluigwe ga-ezokwasịkwa ala. Ihe ndị a niile ka m ga-enye ndị fọdụrụ nʼala a ka ọ bụụrụ ha ihe nketa.

\VS{13}Dịka unu bụ Juda na Izrel si bụrụ ihe a na-abụ ọnụ nʼetiti mba dị iche iche, otu a ka m ga-esi zọpụta unu, unu ga-abụkwa ngọzị. Unu atụla ụjọ, kama meenụ ka aka unu sie ike nʼọrụ unu.”


\par }{\PP \VS{14}Ihe ndị a ka
{\ND{Onyenwe anyị}}, Onye pụrụ ime ihe niile kwuru, “Dịka m si kpebie ime ka ihe ọjọọ bịakwasị unu, na dịka m na-egosighị ebere nʼahụ nna nna unu ha mgbe ha kpasuru m iwe,” ka
{\ND{Onyenwe anyị}}, Onye pụrụ ime ihe niile na-ekwu,

\VS{15}“otu a ka m kpebikwara ọzọ nʼụbọchị ndị a imere Jerusalem na Juda ihe ọma. Unu atụla ụjọ.

\VS{16}Ihe ndị a ka unu ga-eme: Kwuonụ eziokwu nye ibe unu, kpeenụ ikpe eziokwu nʼụlọikpe unu, nke a na-eweta udo.

\VS{17}Unu echela echiche ọjọọ megide ibe unu; unu ahụla ịṅụ iyi ụgha nʼanya. Ihe ndị a niile ka m kpọrọ asị,” otu a ka
{\ND{Onyenwe anyị}} kwubiri ya.


\par }{\PP \VS{18}Okwu
{\ND{Onyenwe anyị}}, Onye pụrụ ime ihe niile ruru m ntị na-asị,


\par }{\PP \VS{19}Ihe ndị a ka
{\ND{Onyenwe anyị}}, Onye pụrụ ime ihe niile na-ekwu: “Ibu ọnụ unu na-ebu nʼọnwa nke anọ, ọnwa nke ise, ọnwa nke asaa na nʼọnwa nke iri ga-aghọrọ unu oge ịṅụrị ọṅụ na oge obi ụtọ. Ha ga-abụrụ Juda mmemme obi ụtọ. Nʼihi ya, hụnụ eziokwu na udo nʼanya.”


\par }{\PP \VS{20}Ihe ndị a ka
{\ND{Onyenwe anyị}}, Onye pụrụ ime ihe niile na-ekwukwa: “Ndị dị iche iche na ndị bi nʼọtụtụ obodo dị iche iche ka ga-abịa.

\VS{21}Ndị bi nʼotu obodo ga-ejekwa nʼobodo ọzọ, sị, ‘Ka anyị jee na-atụfughị oge gaa rịọọ
{\ND{Onyenwe anyị}} arịrịọ, ka anyị chọọnụ
{\ND{Onyenwe anyị}}, Onye pụrụ ime ihe niile. Mụ onwe m na-ejekwa.’

\VS{22}Ọtụtụ ndị mmadụ na ọtụtụ mba dị ike ga-abịa Jerusalem ịchọ
{\ND{Onyenwe anyị}}, Onye pụrụ ime ihe niile, na ịrịọ ya arịrịọ.”


\par }{\PP \VS{23}Ihe ndị a ka
{\ND{Onyenwe anyị}}, Onye pụrụ ime ihe niile kwuru, “Nʼụbọchị ndị ahụ, mmadụ iri, ndị ga-esi na mba dị iche iche, ndị na-asụkwa asụsụ dị iche iche, ga-ejide otu onye Juda aka nʼọnụ ọnụ uwe ya na-asị, ‘Kwere ka anyị soro gị jee, nʼihi na anyị anụla na Chineke nọnyeere unu.’ ”




\par }\Chap{9}{\SH Ikpe ọmụma megide ndị iro Izrel
\par }
{\PP \VerseOne{1}Okwu Amụma.

\par }{\Q Nke a bụ okwu
{\ND{Onyenwe anyị}} megide ala Hadrak,

\par }{\QB na obodo Damaskọs ka ọ ga-ezukwa ike,

\par }{\Q nʼihi nʼebe
{\ND{Onyenwe anyị}} nọ ka anya mmadụ niile

\par }{\QB na ebo niile nke Izrel dị.


\par }{\Q \VS{2}Otu ahụkwa ka ọ dị Hamat, nke dị ya nso;

\par }{\QB tinyekwara Taịa na Saịdọn, ọ bụ ezie na ha bụ ndị maara ihe nke ukwu.


\par }{\Q \VS{3}Taịa ewuolara onwe ya ebe e wusiri ike,

\par }{\QB tụkọba ọlaọcha dịka aja,

\par }{\QB na ọlaedo dịka uzuzu nke okporoụzọ.


\par }{\Q \VS{4}Ma Onyenwe anyị ga-anapụ ya ihe niile o nwere

\par }{\QB ọ ga-atụnye ike ya nʼoke osimiri,

\par }{\QB ọ ga-ejikwa ọkụ repịa ya.


\par }{\Q \VS{5}Ashkelọn ga-ejupụta nʼụjọ mgbe ọ ga-ahụ ihe ndị a ka ha na-eme.

\par }{\QB Gaza kwa, ga-aṅagharị onwe ya nʼime oke ihe mgbu.

\par }{\QB Ọ bụladị Ekrọn ga-ama jijiji nʼụjọ mgbe ha hụrụ na olileanya ha agwụla.

\par }{\Q A ga-anapụ Gaza eze ya ma gbukwaa ya.

\par }{\QB Ọ dịghị onye ọbụla ga-ebikwa nʼAshkelọn.


\par }{\Q \VS{6}Ụmụ amụtara nʼịkwa iko ga-ebichi obodo Ashdọd,

\par }{\QB aga m emekwa ka mpako ndị Filistia ndị a kwụsị.


\par }{\Q \VS{7}Aga m wezuga ọbara niile site nʼọnụ ha,

\par }{\QB wezugakwa ihe rụrụ arụ niile site nʼetiti eze ya.

\par }{\Q Ndị niile fọdụrụ ga-abụ ndị nke Chineke anyị,

\par }{\QB ha ga-adị ka otu agbụrụ na Juda.

\par }{\QB Ekrọn ga-adịkwa ka ndị Jebus.


\par }{\Q \VS{8}Aga m echebe ụlọ m dịka onye nche,

\par }{\QB ka ndị iro ghara ịbata na ya.

\par }{\Q Ndị mkpagbu agaghị emerikwa ndị m ọzọ nʼagha,

\par }{\QB nʼihi na anọ m na nche ugbu a.


\par }{\SH Ọbịbịa nke eze Zayọn
\par }
{\Q \VS{9}Ṅụrịa ọṅụ nke ukwuu, gị Ada Zayọn!

\par }{\QB Tie mkpu ọṅụ, gị Ada Jerusalem!

\par }{\Q Nʼihi na lee, eze gị na-abịakwute gị,

\par }{\QB onye ezi omume na onye nwere mmeri,

\par }{\Q onye ewedara nʼala, nke na-anọkwasị nʼelu ịnyịnya ibu,

\par }{\QB ọ bụladị nʼelu nwa ịnyịnya ibu, nwa ịnyịnya na-ebu ibu.


\par }{\Q \VS{10}Ọ ga-ewezuga ụgbọ ịnyịnya niile nke Ifrem,

\par }{\QB na ịnyịnya agha niile nke Jerusalem;

\par }{\QB a ga-agbajikwa ụta agha.

\par }{\Q Ọ ga-ewetara mba niile udo,

\par }{\QB ọchịchị ya ga-esite nʼotu oke osimiri ruo nʼosimiri nke ọzọ,

\par }{\QB sitekwa nʼOsimiri Yufretis ruo na nsọtụ niile nke ụwa.


\par }{\Q \VS{11}Ma gị onwe gị kwa, aga m eme ka ndị a tụrụ mkpọrọ nʼolulu nke mmiri na-adịghị nwere onwe ha,

\par }{\QB nʼihi ọbara nke ọgbụgba ndụ ahụ mụ na unu gbara.


\par }{\Q \VS{12}Lọghachinụ nʼebe unu niile e wusiri ike, unu bụ ndị mkpọrọ nwere olileanya.

\par }{\QB Ọ bụladị taa, ana m ekwupụta ya na m ga-eme ka unu lọta, gọziekwa unu okpukpu abụọ.


\par }{\Q \VS{13}Aga m agbagọ Juda dịka m si ekwe ụta m,

\par }{\QB tinye Ifrem dịka àkụ.

\par }{\Q Aga m akwali ụmụ gị ndị ikom, gị Zayọn,

\par }{\QB ka ha megide ụmụ ndị ikom ndị Griis.

\par }{\QB Aga m eme gị ka ị dịrị ka mma agha dị nʼaka dike nʼagha.


\par }{\SH {\ND{Onyenwe anyị}} ga-egosi onwe ya
\par }
{\Q \VS{14}Mgbe ahụ,
{\ND{Onyenwe anyị}} ga-egosi onwe ya nʼebe dị elu karịa ha,

\par }{\QB àkụ ya ga-efekwa dịka amụma.

\par }{\Q Onye kachasị ihe niile elu, bụ
{\ND{Onyenwe anyị}} ga-afụ opi ike,

\par }{\QB ọ ga-azọkwa ije nʼoke ifufe nke si na ndịda.


\par }{\QB \VS{15}{\ND{Onyenwe anyị}}, Onye pụrụ ime ihe niile ga-echebe ha.

\par }{\Q Ha ga-ebibi,

\par }{\QB zọdakwa nkume ịtụ iche nʼebe niile.

\par }{\Q Ha ga-aṅụ ihe ọṅụṅụ mekwa mkpọtụ site na mmanya;

\par }{\QB ha ga-ejupụta dịka efere,

\par }{\QB dịka efere eji efesa ihe nʼakụkụ niile ebe a na-achụ aja na-ejupụta.


\par }{\Q \VS{16}Mgbe ụbọchị ahụ bịara,
{\ND{Onyenwe anyị}} bụ Chineke ha ga-azọpụta ndị ya,

\par }{\QB dịka onye ọzụzụ atụrụ si azọpụta igwe ewu na atụrụ ya.

\par }{\Q Ha ga-acha, na-egbuke nʼala ya, dịka nkume dị oke ọnụahịa

\par }{\QB e tinyere nʼokpueze si na-egbuke.


\par }{\Q \VS{17}Nʼezie, lee ka ịdị mma nke ala ahụ si dị ukwuu! Leekwa ka ịma mma ya si dị ukwuu!

\par }{\QB Mkpụrụ ubi ga-eme ka ụmụ okorobịa tozuo oke nke ọma,

\par }{\QB mmanya vaịnị ọhụrụ ga-emekwa ka ụmụ agbọghọ doo ahụ.




\par }\Chap{10}{\SH {\ND{Onyenwe anyị}} ga-elekọta Juda
\par }
{\Q \VerseOne{1}Rịọọnụ
{\ND{Onyenwe anyị}} mmiri ozuzo nʼoge mmiri ozuzo nke ikpeazụ,

\par }{\QB nʼihi na ọ bụ
{\ND{Onyenwe anyị}} na-ezite oke amụma mmiri.

\par }{\Q Ọ bụ ya na-enye ụmụ mmadụ mmiri ozuzo,

\par }{\QB na-enyekwa mmadụ niile ihe ọkụkụ nke ubi.


\par }{\Q \VS{2}Arụsị niile na-ekwu okwu aghụghọ,

\par }{\QB ndị na-agba aja nʼahụ ọhụ bụ ụgha,

\par }{\Q ndị ha na-arọ nrọ, na-akọwakwa nrọ ụgha,

\par }{\QB okwu nkasiobi nke ihe na-adịghị nʼime ya ka ha na-enye.

\par }{\Q Ya mere, ndị mmadụ na-akpagharị dịka atụrụ

\par }{\QB a na-akpagbu ha nʼihi enweghị onye ọzụzụ atụrụ.


\par }{\BB \par }
{\Q \VS{3}“Iwe m na-ere ọkụ megide ndị ọzụzụ atụrụ,

\par }{\QB aga m atakwa ndị ndu\FTNT{*}{{\FR 10:3 }{\FT{Ọ bụ mkpi na-ebuta ụzọ mgbe ha na-aga nʼigwe.}}} niile ahụhụ;

\par }{\Q nʼihi na
{\ND{Onyenwe anyị}}, Onye pụrụ ime ihe niile

\par }{\QB ga-elekọta igwe anụ ụlọ ya, ya bụ ndị Juda,

\par }{\QB ọ ga-eme ka ha dịrị ka ịnyịnya dị ebube nʼagha.


\par }{\Q \VS{4}A ga-esi na Juda nweta nkume bụ ide ji ụlọ,\FTNT{†}{{\FR 10:4 }{\FT{Maọbụ,
}}{\FQA{nkume nkuku ụlọ}}}

\par }{\QB a ga-esi na ha nweta ǹtu ụlọ ikwu,

\par }{\Q a ga-esi na ha nweta ụta a kwadoro maka agha,

\par }{\QB sitekwa na ha nweta ndị ndu dị iche iche.


\par }{\Q \VS{5}Ha niile ga-ejikọta onwe ha ọnụ, dịka ndị bụ dike nʼagha,

\par }{\QB ha ga-azọda ndị iro ha nʼapịtị nke okporoụzọ niile.

\par }{\Q Nʼihi na
{\ND{Onyenwe anyị}} nọnyeere ha,

\par }{\QB ha ga-alụgbukwa ndị iro niile na-agba ịnyịnya.


\par }{\BB \par }
{\Q \VS{6}“Aga m eme ka ụlọ Juda dị ike,

\par }{\QB zọpụtakwa ụlọ Josef.

\par }{\Q Aga m eme ka ha lọghachita,

\par }{\QB nʼihi na aga m egosi ha obi ebere.

\par }{\Q Ha ga-adị

\par }{\QB ka ndị m na-ajụghị mgbe ọbụla,

\par }{\Q nʼihi na mụ onwe m bụ
{\ND{Onyenwe anyị}} Chineke ha,

\par }{\QB aga m azakwa arịrịọ ha.


\par }{\Q \VS{7}Ndị Ifrem ga-aghọ ndị dị ike nʼagha,

\par }{\QB ha ga-enwe ọṅụ dịka ndị na-aṅụ mmanya.

\par }{\Q Ụmụ ha ga-ahụ ya ṅụrịakwa ọṅụ,

\par }{\QB ha ga-ejikwa obi ha niile ṅụrịa ọṅụ nʼime
{\ND{Onyenwe anyị}}.


\par }{\Q \VS{8}Mgbe ahụ, aga m akpọ ha oku,

\par }{\QB chịkọtaa ha.

\par }{\Q Nʼezie, aga m agbapụta ha,

\par }{\QB ha ga-adịkwa ukwuu dịka ha dị na mbụ.


\par }{\Q \VS{9}A sịkwarị na m chụsara ha nʼetiti ndị dị iche iche,

\par }{\QB ma ha ga-echeta m site nʼala niile ahụ dị anya.

\par }{\Q Ha na ụmụ ha ga-adịkwa ndụ;

\par }{\QB ha ga-alọtakwa.


\par }{\Q \VS{10}Aga m esi nʼala Ijipt kpọlata ha,

\par }{\QB sitekwa nʼAsịrịa chịkọtaa ha.

\par }{\Q Aga m akpọta ha na Gilead na Lebanọn.

\par }{\QB Ha agaghị enwekwa ebe ga-ezuru ha niile.


\par }{\Q \VS{11}Ha ga-esi nʼosimiri nsogbu gafee.

\par }{\QB A ga-emekwa ka mmali elu nke osimiri dajụọ.

\par }{\QB Ebe obibi niile nke osimiri Naịl ga-atakọrọkwa.

\par }{\Q A ga-egbuda mpako niile nke Asịrịa,

\par }{\QB wezugakwa mkpara ọchịchị nke ndị Ijipt.


\par }{\Q \VS{12}Aga m eme ka ha dị ike nʼime
{\ND{Onyenwe anyị}},

\par }{\QB ọ bụkwa nʼaha ya ka ha ga na-ejegharị nʼudo.”

\par }{\QB Otu a ka
{\ND{Onyenwe anyị}} kwubiri.


\par }{\BB \par }


\PoetryChap{11}{\Q \VerseOne{1}Meghee ọnụ ụzọ gị niile, gị Lebanọn.

\par }{\QB Ka ọkụ repịa osisi sida gị niile.


\par }{\Q \VS{2}Kwasie akwa ike, gị osisi junipa, nʼihi na osisi sida adaala,

\par }{\QB nʼihi na e mebiela osisi ukwu ndị niile ahụ mabigara mma oke.

\par }{\Q Kwasienụ akwa ike, unu osisi ook nke Bashan,

\par }{\QB nʼihi na e gbudachala oke ọhịa ahụ!


\par }{\Q \VS{3}Gee ntị nʼụzụ akwa nke ndị ọzụzụ atụrụ,

\par }{\QB e mebiela ebe ịta nri mara mma nke anụ ụlọ ha.

\par }{\Q Gee ntị ka unu nụrụ olu mbigbọ nke ụmụ ọdụm,

\par }{\QB nʼihi na e bibiela oke ọhịa nke Jọdan.


\par }{\SH Ndị ọzụzụ atụrụ abụọ
\par }
{\PP \VS{4}Ihe ndị a ka
{\ND{Onyenwe anyị}} Chineke m kwuru, “Zụọnụ igwe ewu na atụrụ ndị a ga-egbu egbu nri.

\VS{5}Ndị na-azụrụ ha na-egbu ha ma ọ dịghị ahụhụ na-abịakwasị ha. Ndị na-erekwa ha na-asị, ‘Toonu
{\ND{Onyenwe anyị}}, nʼihi na abụ m ọgaranya.’ Ndị ọzụzụ ha adịghị enwe ọmịiko nʼahụ ha.

\VS{6}Nʼihi na mụ onwe m agakwaghị egosi ndị ala a obi ebere.” Otu a ka
{\ND{Onyenwe anyị}} kwubiri. “Aga m ewere onye ọbụla nʼime ha nyefee nʼaka onye agbataobi ya, na nʼaka eze ha. Ha ga-ebibi ala a kpamkpam, ma mụ onwe m agaghị anapụta onye ọbụla site nʼaka ha.”


\par }{\PP \VS{7}Nʼihi ya, azụrụ m igwe ewu na atụrụ ndị ahụ a ga-egbu egbu, nke ka nke, ndị ahụ a na-emegbu emegbu. Eweere m mkpanaka abụọ, kpọọ otu nʼime ha Amara, kpọọ nke ọzọ Ịdị nʼotu. Azụkwara m igwe atụrụ ndị ahụ.

\VS{8}Nʼime otu ọnwa, ewezugara m ndị ọzụzụ atụrụ atọ.

\par }{\PP Igwe ewu na atụrụ ndị ahụ kpọkwazịrị m asị, enwezighị m ike nweere ha ndidi.

\VS{9}Nʼihi ya, ekwuru m si, “Agaghị m abụkwa onye ọzụzụ atụrụ unu ọzọ. Nke ọbụla na-anwụ, ya nwụọ, ọzọ, nke na-ala nʼiyi, ya laa nʼiyi. Ka ndị fọdụrụ rie anụ ahụ ibe ha.”


\par }{\PP \VS{10}Mgbe ahụ, eweere m mkpanaka m, nke a kpọrọ Amara gbajie ya abụọ, igosi na emebiela m ọgbụgba ndụ nke mụ na ndị mmadụ gbara.

\VS{11}Nʼụbọchị ahụ ka e mere ka ọgbụgba ndụ ahụ gharakwa ịdị. Mgbe ahụ, ndị ahụ a na-akpagbu nʼetiti igwe ewu na atụrụ ahụ, bụ ndị na-ele m anya matara na ọ bụ okwu
{\ND{Onyenwe anyị}}.


\par }{\PP \VS{12}Mgbe ahụ, agwara m ha, “Ọ bụrụ na ọ masịrị unu, unu kwụọ m ụgwọ ọrụ m, ọ bụrụkwa na ọ masịghị unu, deberenụ onwe unu ego unu.” Nʼihi nke a, ha gụpụtara mkpụrụ ego ọlaọcha iri atọ, jiri ya kwụọ m ụgwọ.


\par }{\PP \VS{13}{\ND{Onyenwe anyị}} gwara m, “Tụpụrụ ya ọkpụ ite,” bụ ọnụahịa magburu onwe ya bụ nke ha rụrụ nʼisi m. Ya mere, eweere m iri ọlaọcha atọ ahụ tụpụrụ ya ọkpụ ite nʼụlọnsọ ukwu nke
{\ND{Onyenwe anyị}}.


\par }{\PP \VS{14}Mgbe ahụ, agbajiri m mkpanaka m nke abụọ a na-akpọ Ịdị nʼotu, izipụta na njikọta maọbụ ịdị nʼotu dị nʼetiti Juda na Izrel adịghịkwa.


\par }{\PP \VS{15}Mgbe ahụ,
{\ND{Onyenwe anyị}} gwara m, “Chịrịkwa ngwa ọrụ nke onye ọzụzụ atụrụ nzuzu ahụ,

\VS{16}nʼihi na ana m aga ịkpọlite otu onye ọzụzụ atụrụ nke na-agaghị elekọta ụmụ atụrụ furu efu, maọbụ chọọ ndị na-etolite, maọbụ gwọọ ndị merụrụ ahụ, maọbụ nye ndị ahụ dị ike nri. Kama ọ ga-eri anụ atụrụ ndị ahụ ahụ ha dị mma, nyakapụkwa ụkwụ ha niile.


\par }{\Q \VS{17}“Ahụhụ dịrị onye ọzụzụ atụrụ ahụ na-abaghị uru,

\par }{\QB nke na-adịghị elezi igwe ewu na atụrụ ya anya.

\par }{\Q Ka mma agha gbupụ ya otu aka, ghụpụkwa ya anya aka nri ya.

\par }{\QB Ka ogwe aka ya kpọnwụọkwa kpamkpam.

\par }{\QB Otu a, anya aka nri ya ga-akpọkwa.”




\par }\Chap{12}{\SH Mbibi dịrị ndị iro Jerusalem
\par }
{\PP \VerseOne{1}Nke a bụ okwu nke
{\ND{Onyenwe anyị}} banyere Izrel. Ọ bụ amụma.

\par }{\BB \par }
{\PP {\ND{Onyenwe anyị}}, onye gbasapụrụ eluigwe niile, onye tọrọ ntọala ụwa, na onye kpụrụ mmụọ nke dị nʼime mmadụ, ekwupụtala, sị,

\VS{2}“Agaje m ime Jerusalem ka ọ bụrụ iko mmanya nke ga-aṅagharị ndị niile gbara ya gburugburu. Ha ga-agba Juda na Jerusalem gburugburu, nọbichie ụzọ ya niile.

\VS{3}Nʼụbọchị ahụ, mgbe mba niile nke ụwa chịkọtara onwe ha ọnụ imegide ya, aga m eme Jerusalem ka ọ ghọọrọ mba ndị ahụ niile nkume dị ukwuu nke a na-apụghị inugharị enugharị. Ndị niile ga-agbalị inugharị ya ga-emerụ onwe ha ahụ.

\VS{4}Nʼụbọchị ahụ, aga m etinye ụjọ nʼobi ịnyịnya niile, mee ka ndị na-agba ha ghọọ ndị ara,” otu a ka
{\ND{Onyenwe anyị}} kwubiri. “Aga m asaghe anya m lekwasị ụlọ Juda nke ọma, ma aga m eme ka ịnyịnya niile nke mba niile kpuo ìsì.

\VS{5}Mgbe ahụ, ndị ndu Juda ga-ekwu nʼobi ha sị, ‘Ndị Jerusalem achọtala ike nʼihi na
{\ND{Onyenwe anyị}}, Onye pụrụ ime ihe niile, bụ Chineke ha.’


\par }{\PP \VS{6}“Nʼụbọchị ahụ, aga m eme ka ndị ndu Juda niile dịrị ka ite ọkụ, nke a dọnyere nʼebe a chịkọtara nkụ. Ha ga-adịkwa ka ọkụ na-enwu enwu, nke dị nʼetiti ukwu ọka. Ha ga-ere ọkụ nʼaka nri na nʼaka ekpe, rechapụ ndị niile bi gburugburu ha. Ma mmadụ ga-ejupụtakwa nʼime Jerusalem.


\par }{\PP \VS{7}“{\ND{Onyenwe anyị}} ga-ebu ụzọ zọpụta ebe obibi niile nke Juda, ime ka ugwu na nsọpụrụ nke ụlọ Devid, na nke ndị niile bi na Jerusalem ghara ịdị ukwuu karịa nke Juda.

\VS{8}Nʼụbọchị ahụ,
{\ND{Onyenwe anyị}} ga-echebe ndị bi na Jerusalem, mee ka ọ bụladị ndị na-asọ ngọngọ nʼetiti ha dịrị ike dịka Devid. Ụlọ Devid ga-adịkwa ka Chineke, dịka Mmụọ ozi
{\ND{Onyenwe anyị}}, onye na-eje nʼihu ha.

\VS{9}Nʼụbọchị ahụ, aga m ebido ibibi mba ndị ahụ niile na-ebuso Jerusalem agha.


\par }{\SH Iru ụjụ banyere onye ahụ a mapuru ahụ
\par }
{\PP \VS{10}“Mgbe ahụ, aga m awụkwasị nʼụlọ Devid na ndị niile bi na Jerusalem, mmụọ nke amara na nke arịrịọ amara. Ha ga-elegidekwa m anya, bụ onye ahụ ha mapuru ahụ. Ha ga-eru ụjụ nʼihi ya, dịka mmadụ si eru ụjụ nʼihi ọnwụ nke nwa a mụrụ naanị ya. Ha ga-ebekwa akwa ilu nke ukwuu dịka mmadụ sị ebe akwa maka nwa mbụ ya.

\VS{11}Nʼụbọchị ahụ, akwa a ga-akwa na Jerusalem ga-adị ukwuu, dịka akwa nke Hadad Rimọn nʼobosara ala Megido.

\VS{12}Ndị ala ahụ niile ga-eru ụjụ. Ikwu ọbụla ga-eru ụjụ nke ha, ha na ndị nwunye ha. Ikwu Devid na ndị nwunye ha, na ikwu Netan na ndị nwunye ha,

\VS{13}na ikwu Livayị, na ndị nwunye ha, na ikwu Shimei na ndị nwunye ha,

\VS{14}na ikwu ndị ọzọ niile na ndị nwunye ha.




\par }\Chap{13}{\SH Nsachapụ mmehie
\par }
{\PP \VerseOne{1}“Nʼụbọchị ahụ, a ga-emeghe isi iyi mmiri nye ụlọ Devid na ndị niile bi na Jerusalem. Ọ ga-abụ isi iyi a ga-eji sachapụ mmehie na adịghị ọcha ha niile.


\par }{\PP \VS{2}“Nʼụbọchị ahụ, otu a ka
{\ND{Onyenwe anyị}}, Onye pụrụ ime ihe niile, kwubiri, aga m ebipụ aha arụsị niile dị nʼala ahụ, a gaghị echetakwa ha ọzọ. Aga m esitekwa nʼala a wezuga ma ndị amụma ma mmụọ nke adịghị ọcha niile.

\VS{3}Ọ bụrụkwa na onye ọbụla a ga nʼihu na-ebu amụma, nne na nna ndị mụrụ ya ga-asị ya, ‘Ị ghaghị ịnwụ nʼihi na i kwuola okwu ụgha nʼaha
{\ND{Onyenwe anyị}}.’ Mgbe onye dị otu a bukwara amụma, ọ bụ nne na nna ya ga-eji ùbe magbuo ya.


\par }{\PP \VS{4}“Nʼụbọchị ahụ, ihere ga-emekwa ndị amụma nʼihi ibu amụma banyere ọhụ nke ha hụrụ. Ha agaghị eyikwa uwe ajị anụ nke ndị amụma na-eyi nʼihi iduhie ndị mmadụ,

\VS{5}Onye ọbụla nʼime ha ga-asịkwa, ‘Abụghị m onye amụma, onye ọrụ ubi ka m bụ, ọ bụ ihe si nʼala ka m ji azụ onwe m site na mgbe m bụ okorobịa.’

\VS{6}Ọ bụrụ na onye ọbụla ajụọ, ‘Gịnị bụ ọnya ndị a niile dị gị nʼahụ?’ Ha ga-azaghachi, ‘Ọnya ndị etipụtara m nʼụlọ ndị enyi m.’


\par }{\SH Tigbuo onye ọzụzụ atụrụ, igwe atụrụ agbasasịa
\par }
{\Q \VS{7}“Teta nʼụra, gị mma agha, imegide onye ọzụzụ atụrụ m,

\par }{\QB na imegide nwoke ibe m, nke nọ m nso,”

\par }{\QB otu a ka
{\ND{Onyenwe anyị}}, Onye pụrụ ime ihe niile kwubiri.

\par }{\Q “Tigbuo onye ọzụzụ atụrụ,

\par }{\QB igwe atụrụ\FTNT{*}{{\FR 13:7 }{\FT{Ya bụ, igwe atụrụ nke ọ na-achị}}} ga-agbasasịkwa.

\par }{\QB Aga m eweli aka m megide ndị dị nta.


\par }{\Q \VS{8}Nʼala ahụ niile,” otu a ka
{\ND{Onyenwe anyị}} kwubiri ya,

\par }{\QB “Ụzọ mmadụ abụọ nʼime ụzọ atọ ka a ga-etida,

\par }{\QB ma otu ụzọ nʼime ụzọ atọ ga-afọdụ nʼime ya.


\par }{\Q \VS{9}Otu ụzọ nʼime ụzọ atọ a fọdụrụ ka m ga-ewebata nʼime ọkụ.

\par }{\QB Aga m eji ọkụ nụchaa ha dịka e si anụcha ọlaọcha,

\par }{\QB jiri ọkụ nwaa ha dịka e si anwa ọlaedo.

\par }{\Q Ha ga-akpọku aha m,

\par }{\QB aga m azakwa ha.

\par }{\Q Aga m asịkwa, ‘Ndị a bụ ndị m,’

\par }{\QB Ha onwe ha ga-asịkwa, ‘{\ND{Onyenwe anyị}} bụ Chineke anyị.’ ”




\par }\Chap{14}{\SH {\ND{Onyenwe anyị}} na-abịa Ịchị
\par }
{\PP \VerseOne{1}Lee, ụbọchị
{\ND{Onyenwe anyị}} na-abịa, mgbe a ga-ekesa ihe nkwata gị niile nʼetiti mgbidi gị.


\par }{\PP \VS{2}Aga m achịkọta mba niile ka ha bịa Jerusalem ibuso ya agha. Ha ga-adọta obodo ahụ nʼagha, tụtụkọọ ihe dị nʼụlọ niile, dinaa ndị inyom nʼike. A ga-adọta ọkara ndị bi nʼobodo ahụ nʼagha, duru ha gaa mba ọzọ. Ma ọkara nke ọzọ ka ha ga-ahapụ.

\VS{3}Mgbe ahụ,
{\ND{Onyenwe anyị}} ga-apụ ibuso ndị mba ọzọ ahụ agha, dịka o si ebu agha nʼụbọchị agha.

\VS{4}Nʼụbọchị ahụ, ụkwụ ya ga-eguzo nʼelu Ugwu Oliv, nke dị nʼọwụwa anyanwụ Jerusalem. Mgbe ahụ, Ugwu Oliv ga-ekewa abụọ, mee ka ndagwurugwu buru ibu dịrị site nʼọwụwa anyanwụ ruo nʼọdịda anyanwụ. Nʼihi ya, ugwu ahụ ga-eke onwe ya abụọ. Otu akụkụ ga-adị nʼugwu, nke ọzọ ga-adị nʼụzọ ndịda.

\VS{5}Unu ga-esi na ndagwurugwu nke ugwu m ahụ gbalaga, nʼihi na ndagwurugwu ahụ ga-eru Azel. Unu ga-agbapụ dịka unu si gbapụ nʼoge gara aga, mgbe ala ọma jijiji ahụ, nʼoge Uzaya bụ eze Juda. Mgbe ahụ,
{\ND{Onyenwe anyị}} Chineke m ga-abịa, ya na ndị nsọ ya.


\par }{\PP \VS{6}Nʼụbọchị ahụ, ìhè anyanwụ agaghị adị, oyi agaghị adị, mkpụrụ mmiri agaghị adịkwa.

\VS{7}Ọ ga-abụ ụbọchị pụrụ iche, ụbọchị ehihie na abalị na-agaghị adịkwa. Ọ bụ ụbọchị nke naanị
{\ND{Onyenwe anyị}} maara. Ma ìhè ga-adịkwa nʼoge anyasị.


\par }{\PP \VS{8}Nʼụbọchị ahụ, mmiri na-enye ndụ ga-esi na Jerusalem na-asọpụta. Ọ ga-ekewa abụọ, ọkara ya ga-asọbanye nʼosimiri Nnu dị nʼihu anyanwụ ebe ọkara nke ọzọ ga-asọbanye nʼosimiri Mediterenịa dị nʼọdịda anyanwụ. Ha ga na-asọ nʼọkọchị na nʼudu mmiri.


\par }{\PP \VS{9}Ma
{\ND{Onyenwe anyị}} ga-abụ eze nʼelu ụwa niile. Nʼụbọchị ahụ, naanị otu
{\ND{Onyenwe anyị}} ga-adị, naanị aha ya kwa ka a ga na-efe ofufe.


\par }{\PP \VS{10}Ala niile, site na Geba ruo Rimọn, nke dị na ndịda Jerusalem ga-adị ka ọzara. Ma ọ bụ naanị Jerusalem ga-adị nʼebe lara elu. Ọ ga-adịkwa nʼọnọdụ ya site nʼọnụ ụzọ ama nke Benjamin ruo nʼebe ọnụ ụzọ ama nke Mbụ, ruo nʼọnụ ụzọ ama nke dị nʼAkụkụ, sitekwa nʼỤlọ elu Hananel ruo nʼebe a na-azọchapụta mmanya eze.

\VS{11}A ga-ebiju na ya na-enweghị nsogbu. A gaghị emebikwa ya ọzọ. Jerusalem ga-ebikwa nʼudo na-atụghị egwu.


\par }{\PP \VS{12}Nke a bụ ọrịa ọjọọ nke
{\ND{Onyenwe anyị}} ga-eji kụda mba niile buru agha megide Jerusalem. Anụ ahụ ha ga-ere ure mgbe ha ka guzo ọtọ. Anya ha ga-erekwa ure, ire ha ga-erekwa ure nʼọnụ ha.

\VS{13}Nʼụbọchị ahụ,
{\ND{Onyenwe anyị}} ga-etinye ndị mmadụ oke ụjọ nʼobi. Oke ọgbaaghara ga-adị nʼetiti ha, ha ga-alụsokwa ibe ha ọgụ.

\VS{14}Ọ bụladị Juda ga-ebu agha na Jerusalem. A ga-akwakọrọ akụ ndị mba ọzọ dị ha nso, bụ ọtụtụ ọlaedo na ọlaọcha, na uwe mara mma.

\VS{15}Ọrịa ọjọọ dị otu a ga-adakwasị ịnyịnya niile, na ịnyịnya muul, na ịnyịnya kamel niile, na ịnyịnya ibu niile, na anụ niile dị nʼogige ndị agha ha.


\par }{\PP \VS{16}Mgbe ahụ, ndị fọdụrụ na mba niile ndị ahụ busoro Jerusalem agha, ga-abịa kwa afọ kpọọ isiala nye eze,
{\ND{Onyenwe anyị}}, Onye pụrụ ime ihe niile ka ha soro mee mmemme ụlọ Ikwu.

\VS{17}Ọ bụrụ na ndị ọbụla si na mba dị iche iche esoghị jee Jerusalem ife Eze ahụ, bụ
{\ND{Onyenwe anyị}}, Onye pụrụ ime ihe niile, ha agaghị enwetakwa mmiri ozuzo.

\VS{18}Ọ bụrụ na ndị Ijipt ajụ ịga soro ndị ọzọ ife ofufe ahụ, ha agaghị enweta mmiri ozuzo.
{\ND{Onyenwe anyị}} ga-eme ka ọrịa ọjọọ ahụ bịakwasị ha, dịka ọ siri bịakwasị mba ndị ahụ niile jụrụ iso mee mmemme ụlọ Ikwu.

\VS{19}Nke a ga-abụ ahụhụ dịrị ndị Ijipt, na ndị mba dị iche iche, ndị na-agaghị eso na mmemme ụlọ Ikwu ahụ.


\par }{\PP \VS{20}Nʼụbọchị ahụ, ihe a ga-ede nʼahụ ataṅụ nke ịnyịnya niile na-anya nʼolu ha bụ nke a: “Ihe dị Nsọ nye
{\ND{Onyenwe anyị}}.” Ite niile e ji esi nri dị nʼụlọ nke
{\ND{Onyenwe anyị}} ga-adị ka efere nsọ ndị ahụ dị nʼihu ebe ịchụ aja.

\VS{21}Ite niile dị na Juda, na nʼime Jerusalem ga-adị nsọ nye
{\ND{Onyenwe anyị}}, Onye pụrụ ime ihe niile. Ndị niile bịara ịchụ aja ga-ewere ụfọdụ nʼime ite ndị a sie nri ịchụ aja ha. Nʼụbọchị ahụ kwa, a gaghị ahụ kwa ndị na-atụ mgbereahịa\FTNT{*}{{\FR 14:21 }{\FT{Maọbụ,
}}{\FQA{Onye Kenan}}} nʼụlọnsọ ukwu
{\ND{Onyenwe anyị}}, Onye pụrụ ime ihe niile.

\par }